maltiik ku alikakay

maltiik ku alikakay 《maltiik ku alikakay》（kamu nu Lipun：進撃の巨人）(kamu nu amilika: attack on titan) u mikulitay a tademaw ci Isayama Hajime a nikulitan, u saka cacay a tatulus han ku nikulitan nida. patalulus i 2009 a mihcan 10 a bulad (malingatu a pango),  Kodansha kina nikulitan. u kungku nu maltiik nu tadamaw atu alikakay,  maudip  i niyazu' nu  talakawawy a cabeng, malapacaw kuheni tu mukanay tu tademaw a alikakay.       

cacay a cudad ku nikulitan napacakay pasaupu tu 7600 a 'mang  ku saka 26 a cudad i 2018 a mihcan 8 a bulad. malaheciyay kya《maltiik ku alikakay》, kina nikulitan namisabaluhay tu canancanan, sakanamuhan i Yulup atu i Asia. namaala tu  sakapahay a nululitan atu saka pituwaya a nikulitan ku tilibi tu SUGOI JAPAN Award 2015 ''maydih tanutawan pasiwkay tu lalangawan''.  

 kungku 
patetek: i ayaw nu 100 a lasubu' a mihcan, tabakiay a tademaw, u "alikakay ", cay katineng kuheni mukan tu tademaw hakya, tademaw nu maliwan misanga tu tuluway tu musiluy a cabeng, saayaway u " Malia a lilin"（ウォール・マリア）, i teban u "Luse a lilin"（ウォール・ローゼ）, lalabuwan u "Sena a lilin"（ウォール・シーナ）. mauzip kuheni i lalabuwan nu lilin tu makalasubu' tu tenes, katuuday nalecuhan, makauzip i lalabuwan nu lilin, caay pakaazih tu alikakay kuheni.    

nika, cacay a demiad, cacay a satabakiay a alikakay tayda tukuden nida tu lilin, mapuhang tu ku lilin nu niyazu'. izaw ku cacay a alikakay, si'keng cinida, mipeci' tu  sasa'deb nu niyazu'. katuud ku alikakay micumut i niyazu' mukan tu tademaw. maales tu lala' nu Malia a  lilin atu Sena a lilin ku tademaw, miliyas ku tademaw tu lalabuwan, sikacacececel ku tademaw, malawlaw tu, kangalayan tu ku niyazu.              

 daduducen a kungku 

《maltiik ku alikakay》a kungku nu Alen· Yeka aci Mikasa·Akaman aci Alumin·Aluleto tuluway a tademaw. Malia a lilin nu niyazu' nu heni mapapuhang ni tabakiay a alikakay aci si'keng a alikakay. namaazihazih ci Alen tu nikan tu alikakay tu ina nida. haminen mupatay  ku alikakay sa cinida, tuluway kuheni milaliw i lilin a Luse, anayaan a demiad amalahitay kuheni.  

 malalitin tu ihekaay atu zumaay a natinengan 
wikipayke-諫山創

wikipayke-進擊的巨人
kakuniza:Padakaw Lami'
kakuniza:mikulitan
kakuniza:nikulitan
kakuniza:saydan atu micudaday 2018